Cuadrilla de Salvatierra

A cuadrilla de Salvatierra (en basco: Aguraingo Kuadrilla) ye una d'as siet comarcas (ditas cuadrillas) en as que se divide almenistrativament a provincia basca d'Alaba. Se sitúa en o nord-este d'a provincia y ocupa la metat oriental d'una ampla val conoixita como a Llanada Alabesa.

Ye una comarca d'economía tradicionalment agricola (cerials, trunfa, remolacha) constituita por mas de 60 aldeyas de chicota grandaria (cada una d'ellas de l'orden de bellas decenas d'habitants). Istas aldeyas s'agrupan formando los 8 municipios d'a comarca. Os lugars d'Araya y Alegría de Álava son una mica mas grans, ya que blincan d'os mil habitants y poseyen industria. A capital y prencipal población ye a villa de Salvatierra; antigo centro comercial d'a comarca. A comarca ye creixendo en l'actualidat en población, ya que os suyos prencipals nuclios de población (mas que mas Alegría y Salvatierra) son creixendo por a plegata de chent procedent d'a ciudat de Vitoria. Tien una población d'11.442 habitants (2008).

Salvatierra